| *Aplastodiscus lutzorum* |
| --- |
| Macho da especie. |
| Estado de conservación |
| *Non avaliado* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Amphibia |
| Orde: | Anura |
| Familia: | Hylidae |
| Xénero: | *Aplastodiscus* |
| Especie: | *A. lutzorum* |

 |
| Nome binomial |
| *Aplastodiscus lutzorum*Berneck BVM, Giaretta AA, Brandao RA, Cruz CAG & Haddad CFB, 2017 |
| Os puntos azuis corresponden coa súa distribución.Os puntos azuis corresponden coa súa distribución.Os puntos azuis corresponden coa súa distribución. |

***Aplastodiscus lutzorum*** é unha especie de anuro da familia dos hílidos ou ras arborícolas comúns, endémica do bioma do Cerrado, no Brasil. É a única especie endémica dun só bioma no xénero *Aplastodiscus.* Posúe de 30 a 36 milímetros de lonxitude, sendo a menor do clado da especie, e diferénciase das outras especies pola duración da súa vocalización e pola cor do iris.

A descrición da especie foi publicada o día 3 de xaneiro de 2017, por cinco investigadores brasileiros. Recibiu o nome de *Aplastodiscus lutzorum* en homenaxe ós estudosos Adolfo e Bertha Lutz, pioneiros nos estudos das especies do xénero. Aínda non foi catalogada pola IUCN, mais posibelmente será categorizada como especie pouco preocupante.

Taxonomía
---------

A especie foi descrita o día 3 de xaneiro de 2017, por Bianca Berneck, Ariovaldo Giaretta, Reuber Brandão, Carlos Cruz e Célio Haddad na revista científica ZooKeys. Tras as análises, foi posíbel descubrir que a especie formaba parte do xénero *Aplastodiscus*, máis especificamente ao clado *Aplastodiscus perviridis*. Os individuos recollidos foron atopados en Minas Xerais, Distrito Federal e Goiás, tendo machos e femias. Os espécimes usados como referencia no estudo foron atopados en Unaí, Minas Xerais en febreiro e marzo de 2007 e todos eran machos. O holotipo era un macho e foi atopado o 12 de decembro de 2011 na Facenda San Bento, en Alto Paraíso de Goiás, Goiás, a unha altitude de 1 150 metros. Trátase dunha nova especie debido a seu tamaño reducido en relación ós outros representantes do clado, entre 30 e 36 milímetros, por presentar a iris bicolorida e tamén por presentar unha vocalización o dobre de longa que a dos outros individuos. Tamén foron feitos exames xenéticos nos Estados Unidos e en Corea do Sur que atestaron a especie. Co descubrimento da especie, existen un total de 15 especies no xénero.

Notas
-----

1. ↑  Berneck, B. V. M.; Giaretta, A. A.; Brandão, R. A.; Cruz, C. A. G.; Haddad, C. F. B. (2017). "The first species of *Aplastodiscus* endemic to the Brazilian Cerrado (Anura, Hylidae)". *ZooKeys* **642**: 115–130. doi:10.3897/zookeys.642.10401.
2. ↑  "Aplastodiscus lutzorum Berneck, Giaretta, Brandão, Cruz, and Haddad, 2017". *AMNH* (en inglés). Arquivado dende o orixinal o 04 de abril de 2017. Consultado o 3 de abril de 2017.
3. ↑  Berneck, Bianca V.M.; Giaretta, Ariovaldo A.; Brandão, Reuber A.; Cruz, Carlos A. G.; Haddad, Celio F.B. (1 de marzo de 2017). "The first species of Aplastodiscus endemic to the Brazilian Cerrado (Anura, Hylidae)". *ZooKeys* (en inglés) **642**. pp. 115–130. ISSN 1313-2970. PMID 28138301. doi:10.3897/zookeys.642.10401.
4. ↑  "The first species of canebrake tree frog endemic to the Brazilian Cerrado". *Awe of Nature* (en inglés). Arquivado dende o orixinal o 04 de abril de 2017. Consultado o 3 de abril de 2017.
5. ↑  "Aplastodiscus". *Amphibiaweb* (en inglés). Arquivado dende o orixinal o 03 de abril de 2017. Consultado o 3 de abril de 2017.

|  |  |
| --- | --- |
| Identificadores taxonómicos | 
* Amphibiaweb: 8568
* GBIF: 8755965
* iNaturalist: 555072
* ITIS: 1104546
* NCBI: 1958829
* ZooBank: ID

 |